Bagay pou pote nan vizit pou sètifikasyon WIC lan | Florida Department of Health
HomePrograms & ServicesWICBagay pou pote nan vizit pou sètifikasyon WIC lan
Bagay pou pote nan vizit pou sètifikasyon WIC lan
Vini avèk CHAK manm fanmi an k ap fè aplikasyon pou resevwa sèvis WIC.
Pote TOUT prèv revni pou tout moun ki nan kay la (montan anvan yo retire taks ak dediksyon). Revni enkli bagay tankou: salè, pansyon alimantè pou timoun, pansyon alimantè pou granmoun, pèman pou timoun ki nan mezon dakèy, enterè ou retire, konpansasyon pou chomaj, ak revni sèvis militè; prèv revni an dwe tout kòb ou fè pandan 30 dènye jou yo. Vèsyon elektwonik ki akseptab pou etadkont labank, chèk peman/ souch chèk, ak alokasyon choma. Remak: Nou pa aksepte foto dokiman kòm dokiman prèv elektwonik.Si se chak semèn yo peye ou, pote 4 chèk peman /souch chèk; si se chak mwa yo peye ou, pote yon sèl chèk peman /souch chèk; si se chak 2 semèn yo peye ou, pote 2 chèk peman /souch chèk; oswa, si w resevwa Medicaid, asistans lajan kach tanporè (Temporary Cash Assistance-TCA), oswa asistans manje (Food Assistance), revni ou fè ki fè w elijib pou WIC. (Si w pap resevwa Medicaid oswa TCA, men lèt manm nan fanmi w ap resevwa benefis sa yo, revni w ka elijib pou WIC.) Pèsonèl WIC la ka verifye enskripsyon w nan pwogram sa yo. Men li ta bon pou ta pote lèt "Notice of Case Action" w lan, ki se prèv elijiblite pou youn oswa plis nan pwogram sa yo.
Pote YON prèv pou kote w abite a (piga bay bwat postal). Dokiman an dwe ajou epi li dwe montre non w ak adrès ou. Prèv yo aksepte enkli bil kouran, dlo, deklarasyon labank ak asirans, oswa lisans pou kondwi. Fèk ou abite nan Florid kounye a, men li pa nesesè pou se yon sitwayen ameriken. Vèsyon elektwonik ki akseptab pou etadkont labank, chèk peman/ souch chèk, ak alokasyon choma ak bòdwo sèvis (kouran elektrik, dlo, telefòn, elatriye.). Remak: Nou pa aksepte foto dokiman kòm dokiman prèv elektwonik.
Pote YON prèv idantifikasyon pou ou ak YON prèv idantifikasyon pou tout tibebe oswa timoun k ap aplike pou WIC, tankou ak nesans, lisans pou kondwi, kat yo te mete nan bèso l lè l te fèk fèt, idantifikasyon sèvis militè, idantifikasyon ki gen foto, kat sekirite sosyal, oswa dosye lopital. Vèsyon elektwonik ki akseptab pou chèk peman/ souch chèk, ak alokasyon choma. Remak: Nou pa aksepte foto dokiman kòm dokiman prèv elektwonik.
Si doktè-w te ranpli Fòm Referans Medikal WIC la, mache ak fòm sa a nan randevou-w la.
Pote nimewo sekirite sosyal pou chak moun k ap aplike pou WIC, si sa disponib.
Pote dosye vaksen pou chak timoun, si sa disponib.
Konfòmeman ak lwa Federal konsènan dwa sivil avèk regleman ak prensip Depatman Agrikilti Ameriken (U.S. Department of Agriculture, USDA) konsènan dwa sivil yo, enstitisyon sa a pa gen dwa fè diskriminasyon kont pèsonn moun ki baze sou ras, koulè po, orijin nasyonal, sèks, laj, yon andikap, ak revanch oswa reprezay pou aktivite yon moun te patisipe ladan avan pou defann dwa sivil. (Tout baz ki entèdi sa yo pa pou tout pwogram.)
Moun ak andikap ki bezwen lòt mwayen kominikasyon pou jwenn enfòmasyon sou pwogram (tankou enfòmasyon ak ekriti Bray, an gran lèt, sou kasèt, Lang Siy Ameriken, elatriye), dwe kontakte Ajans nan nivo Eta oswa lokal ki jere pwogram TARGET Center USDA a nan (202) 720- 2600 (vokal ak TTY) oswa kontakte USDA nan Sèvis Relè Federal la nan (800) 877-8339. An plis, gen enfòmasyon ki disponib nan lòt lang.
Pou depoze yon plent pou akize diskriminasyon, ranpli Fòmilè Plent Diskriminasyon Pwogram USDA a, AD-3027. W ap jwenn li sou entènèt nan adrès http://www.ascr.usda.gov/complaint_filing_cust.html. Sinon, ou kapab depoze plent la nan nenpòt biwo USDA oswa ekri yon lèt bay USDA epi bay enfòmasyon yo mande nan fòmilè a sou lèt la. Pou mande yon kopi fòmilè plent la, rele (866) 632-9992. Voye fòmilè ou ranpli oswa lèt ou ekri a bay USDA pa: (1) lapòs: U.S. Department of Agriculture Office of the Assistant Secretary for Civil Rights 1400 Independence Avenue, SW Washington, D.C. 20250-9410; (2) faks: (202) 690-7442; ou (3) imèl: program.intake@usda.gov
Enstitisyon sa a ofri tout moun menm opòtinite a.